b'\n_START_ARTICLE_\nEko krog\n_START_PARAGRAPH_\nEko krog je slovensko dru\xc5\xa1tvo za naravovarstvo in okoljevarstvo, ki se zavzema za \xc4\x8distej\xc5\xa1i zrak v Zasavju in \xc5\xa1ir\xc5\xa1e ter za trajnostno ravnanje z odpadki (recikla\xc5\xbea, zmanj\xc5\xa1anja in ponovna uporaba). Bori se proti se\xc5\xbeigalnicam komunalnih odpadkov in se\xc5\xbeigalnicam nevarnih odpadkov (tako imenovanih\xc2\xa0\xc2\xbbalternativnih goriv\xc2\xab), kjer strogo nasprotuje namenom cementarne Lafarge Cement Trbovlje, ki \xc5\xbeeli svojo dejavnost dopolniti s sose\xc5\xbeigom nevarnih odpadkov. Pripadniki dru\xc5\xa1tva namre\xc4\x8d menijo, da se zaradi Termoelektrarne Trbovlje in cementarne Lafarge Cement zlasti v zimskem \xc4\x8dasu kakovost zraka v regiji mo\xc4\x8dno poslab\xc5\xa1a._NEWLINE_Dru\xc5\xa1tvo se zavzema tudi za ohranitev naravne in kulturne dedi\xc5\xa1\xc4\x8dine. V prihodnje na\xc4\x8drtuje tudi \xc5\xa1tevilne naravovarstvene projekte s podro\xc4\x8dja ohranjanja naravnih vrednot in biotske raznovrstnosti.'